Падставай процістаяньня ёсьць найістотнейшае пытаньне пра спадчыну прэзідэнта Мугабэ, які хоць і плянуе кіраваць да 100 год (засталося крыху больш шасьці), але рэяльна ўжо стары, і любая ягоная немагчымасьць выконваць абавязкі главы дзяржавы адчыняе шлях да вышэйшай пасады аднаму зь віцэ-прэзідэнтаў. Такую пасаду да 6 лістапада займаў Мнангагва. А сьнежаньскі з’езд ZANU PF мусіў, як усе лічылі, паставіць на гэтую пасаду першую ледзі Зімбабвэ Грэйс Мугабэ. За якой стаіць фракцыя G40, і якая ёсьць найгалоўнейшым канкурэнтам Мнангагвы ў барацьбе за ўладу. Зыходзячы з цяперашняй сітуацыі, козыры зканцэнтраваліся на руках Мнангагвы, і пакуль ён з’яўляецца найбольш верагодным наступным кіраўніком Зімбабвэ.